You're Not Sorry

"You're Not Sorry" (בעברית: "אתה לא מצטער") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השני שלה, Fearless. השיר יצא לאור ב-28 באוקטובר 2008, על ידי חברת התקליטים ביג משין רקורדס, כסינגל השיווקי הראשון מתוך האלבום. הוא נכתב על ידי סוויפט והופק על ידה ביחד עם ונייתן צ'פמן. בנוסף לגרסה הרגילה של "You're Not Sorry", יצאה לו גם גרסת רמיקס בשנת 2009 אשר נכללה בסדרה הטלוויזיה "CSI: Crime Scene Investigation", בפרק בו סוויפט השתתפה. היא סיפרה שהוא נכתב בהשראת אחד מבני הזוג שלה לשעבר, וטענה כי גילתה עליו דברים שלא אהבה, מה שהוביל לפירוק מערכת יחסים ביניהם. כלפי "You're Not Sorry" הופנו ביקורות חיוביות מטעם המבקרים. באמריקה הצפונית הוא זכה להצלחה מסחרית רבה כאשר הגיע למקום ה-11 במצעד הבילבורד הוט 100 ובקנדה הוט 100, תוך שהגיע למעמד פלטינה בארצות הברית. היא ביצעה אותו במהלך סיבוב ההופעות הראשון שלה "Fearless Tour" בשילוב "What Goes Around... Comes Around" של ג'סטין טימברלייק ולאחר מכן ביצעה אותו גם בסיבוב ההופעות השני שלה "Speak Now World Tour" ובשתי הופעות מסיבוב ההופעות השלישי שלה "The Red Tour". השיר נכתב והולחן על ידי טיילור סוויפט והופק על ידה ביחד עם הפזמונאי נייתן צ'פמן. מבחינה לירית, "You're Not Sorry" עוסק בכך שסוויפט פגשה כביכול את גבר חלומותיה אך ככל שעבר הזמן גילתה עליו דברים שלא אהבה. "בזה אחר זה הייתי מבינה אותם, הייתי מגלה מי הוא באמת", אמרה סוויפט על השיר. היא כתבה אותו כאשר הייתה בנקודת שבירה. היא קיבלה את הרעיון לכתוב אותו לאחר שבן זוגה לשעבר אמר לה שהוא לא יפגע בה יותר וכשהיא הבינה שהוא משקר, היא נפרדה ממנו באופן סופי. השיר יצא לאור כסינגל שיווקי רשמי מתוך האלבום ב-28 באוקטובר. ב-5 במרץ 2009 הוא הופץ מחדש בתור רמיקס אשר נכלל בסדרה "CSI: Crime Scene Investigation" בפרק בו השתתפה. "You're Not Sorry" הוא שיר קאנטרי רוק שאורכו הוא 4 דקות ו-21 שניות. הוא נוצר בזמן משותף ובקצב של 67.5 ביטים לדקה. ג'ורדן לוין מ-The Miami Herald הסכים עם כך ותיאר את הלחן שלו כ"כזה המזכיר את סוגת הקאנטרי רוק". הוא נכתב בסולם E♭ מינור וקולה של סוויפט בו משתרע על פני שתי אוקטבות; החל מסולם G♭3 ועד סולם C♭5. הבתים בשיר שקטים ומכילים פסנתר, בעוד שהפזמון שלו תואר כ"מתפרץ" ובו נעשה שימוש בגיטרות חשמליות וצלילים אלקטרוניים. השיר עוקב אחרי רצף האקורדים E♭m–C♭–G♭–D♭. רוב שפילד ממגזין Blender ציין שהמילים של "You're Not Sorry" מכילות עקיצות הקשורות לבן זוגה לשעבר. "You're Not Sorry" זכה לביקורות חיוביות מטעם מבקרי המוזיקה. רוב שפילד ממגזין Blender הפנה ביקורת מעורבת כלפי השיר, אך ציין לחיוב את העובדה שהיא עשתה "עבודה חכמה בשמירה על הקצב שלו". ג'ונתן קיף ממגזין סלאנט הפנה ביקורת חיובית כלפי השיר ואמר שהוא מאמין שהשיר "יגרום לה להמשיך את ההצלחה מאלבומה הקודם". קרייג רוזן מהוליווד ריפורטר טען ש"השיר לא היה מספיק טוב כדי שזה יהיה השיר שיעשה בו הצלבה בין מוזיקת קאנטרי למוזיקת רוק". ניק קטוצ'י מניו יורק הפנה גם הוא ביקורת חיובית כלפי השיר, אך אמר שהוא האזין "לשירים טובים יותר בעשור האחרון". סקוט מרוויס מ-Pittsburgh Post-Gazette השווה אותו לסגנונה של טורי איימוס. השיר זכה להצלחה כאשר צבר הורדות דיגיטליות רבות. במצעד השירים הדיגיטליים של בילבורד דורג במקום השני ובמקום ה-11 במצעד הבילבורד הוט 100 בשבוע הבכורה שלו ובכך הפך לשיר השני של הזמרת שהגיע למקום הגבוה ביותר בשבוע הבכורה שלו. עם זאת, מכיוון שהיה סינגל שיווקי והוא לא נשלח לרדיו השיר ירד למקום ה-35 בשבוע שלאחר מכן ובשבוע השלישי ליציאתו, יצא מהמצעד. בהמשך לכך, בעקבות הוצאת הרמיקס הרשמי שלו, הוא נכנס בחזרה למקום ה-67 במצעד. בסך הכול שהה השיר חמישה שבועות במצעד. הוא היה לאחד מבין 13 השירים מהאלבום שנכנסו ל-40 העליונים במצעד ובכך שברה סוויפט את השיא של האמן שהצליח להכניס הכי הרבה שירים מאותו האלבום ל-40 העליונים במצעד. בנוסף לכך, הוא הגיע למקום ה-21 במצעד שירי הפופ. נכון לדצמבר 2015, הוא נמכר בלמעלה מ-657 אלף עותקים נקיים בארצות הברית ומיליון עותקים במכירות משולבות מה שנותן לו מעמד פלטינה. השיר בוצע במהלך כל ההופעות שהתקיימו במסגרת סיבוב ההופעות הראשון של סוויפט, "Fearless Tour". בנוסף לכך, היא ביצעה את השיר בשידור חי שהתקיים בתחנת הרדיו 95.8 Capital FM, במהלך טקס פרסי האקדמיה למוזיקת קאנטרי, בפסטיבל הקאנטרי השנתי של ארצות הברית, בסיבוב ההופעות "Speak Now World Tour" ופעמיים בסיבוב ההופעות השלישי שלה, "The Red Tour". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "You're Not Sorry" בוצע באצטדיון NRG ביוסטון, טקסס, ב-21 באפריל 2023. You're Not Sorry (Taylor's Version) (בעברית: אתה לא מצטער (גרסתה של טיילור)) היא הקלטה חוזרת של "You're Not Sorry". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי Fearless (Taylor's Version), ההוצאה החוזרת של אלבומה משנת 2008. מידע על היצירה "You're Not Sorry" באתר מיוזיק בריינז גרסאות נוספות ל"You're Not Sorry" באתר SecondHandSongs Fearless, נבדק ב-2021-04-13 Taylor Swift - You're Not Sorry, Discogs (באנגלית) Taylor Swift Chart History, Billboard Taylor Swift – You're Not Sorry (באנגלית), נבדק ב-2019-04-25 Big Machine: Taylor Swift, web.archive.org, ‏2010-07-25 iTunes - Music - You're Not Sorry (CSI Remix) - Single by Taylor Swift, web.archive.org, ‏2012-11-13 Fearless - Taylor Swift | Songs, Reviews, Credits | AllMusic (באנגלית), נבדק ב-2021-04-13 Grading the ACMs: Taylor Swift, Miley Cyrus, Miranda Lambert and more. Who got an A? | Pop & Hiss | Los Angeles Times, web.archive.org, ‏2011-02-06 The Miami Herald Taylor Swift: Fearless | Music Review | Slant Magazine, web.archive.org, ‏2013-10-29 "Digital sheet music - Taylor Swift - You're Not Sorry". Musicnotes.com. Alfred Publishing. Fearless - Blender, web.archive.org, ‏2010-02-28 Taylor Swift at Staples Center -- Concert Review, web.archive.org, ‏2015-12-13 Is Taylor Swift Really All That? -- Vulture, web.archive.org, ‏2010-04-18 Concert Review: Taylor Swift proves to be the real thing, web.archive.org, ‏2009-10-05 Taylor Swift's 100 album tracks – ranked, The Independent, ‏2020-07-23 (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Taylor Swift, Billboard T.I. Replaces Himself Again Atop Hot 100 | Billboard, web.archive.org, ‏2014-07-01 Miley Cyrus' 'Climb' Debuts High On Hot 100 | Billboard, web.archive.org, ‏2013-02-08 You\'re Not Sorry Sales, RIAA Music Review - Taylor Swift - In Concert at Madison Square Garden, a Little Bit Country and a Little Bit Angry - NYTimes.com, web.archive.org, ‏2012-03-22 Capital FM, Capital (באנגלית) News : Headlines : Taylor Swift "Belongs" on GAC : Great American Country, web.archive.org, ‏2011-07-11 Taylor Swift Tour Statistics: The Red Tour | setlist.fm, www.setlist.fm Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Gold & Platinum, RIAA (באנגלית אמריקאית) Taylor Swift - "You're Not Sorry" Sales, טוויטר, ‏5 בפברואר 2020